CELEX: 62011TN0255
Language: da
Date: 2011-05-20 00:00:00
Title: Sag T-255/11: Sag anlagt den 20. maj 2011 — Fellah mod Rådet

16.7.2011   
            
            
               DA
            
            
               Den Europæiske Unions Tidende
            
            
               C 211/28
            
         Sag anlagt den 20. maj 2011 — Fellah mod Rådet
   (Sag T-255/11)
   2011/C 211/61
   Processprog: fransk
   
      Parter
   
   
      Sagsøger: Zakaria Fellah (New York, Amerikas Forenede Stater) (ved advokat G. Collard)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Det fastslås, at for så vidt angår sagsøgeren, Zakaria Fellah, har Rådets forordning (EU) nr. 330/2011 af 6. april 2011 og Rådets afgørelse 2011/221/FUSP af 6. april 2011, offentliggjort den 7. april 2011 i Den Europæiske Unions Tidende, ikke støtte i de faktiske forhold.
            
         
               —
            
            
               Som følge heraf
               
                           —
                        
                        
                           annulleres Rådets forordning (EU) nr. 330/2011 af 6. april 2011 og Rådets afgørelse 2011/221/FUSP af 6. april 2011,
                        
                     
                           —
                        
                        
                           bestemmes det subsidiært, at Zakaria Fellahs navn slettes fra de lister, der er vedlagt som bilag til forordningen og beslutningen.
                        
                     
         
      Søgsmålsgrunde og væsentligste argumenter
   
   Til støtte for sit søgsmål gør sagsøgeren to anbringender gældende.
   
               1)
            
            
               Det første anbringende vedrører en tilsidesættelse af begrundelsespligten, idet begrundelserne for, at sagsøgeren er blevet opført på listen over personer og enheder, der er omfattet af de restriktive foranstaltninger, er stereotype og ikke nævner noget konkret faktisk forhold, som kunne muliggøre en vurdering af relevansen af denne opførelse.
            
         
               2)
            
            
               Det andet anbringende vedrører et åbenbart urigtigt skøn, idet
               
                           —
                        
                        
                           det anføres mod sagsøgeren, at denne bidrager til finansieringen af L. Gbagbos administration, selv om sagsøgeren dels i det væsentlige udøvede sine opgaver hos L. Gbagbo, da denne var anerkendt af det internationale samfund som legitim statsleder, dels ikke havde rådighed over ressourcer, der ville have gjort det muligt for ham at finansiere L. Gbagbos administration
                        
                     
                           —
                        
                        
                           de anfægtede retsakter fra den 11. april 2011 er uden genstand, idet L. Gbagbo blev pågrebet på denne dato.